ตาของกั้ง อาจเป็นแรงจูงใจ ให้เกิดการคิดค้นเทคโนโลยี เพื่อเพิ่มความคมชัดให้กับแผ่น DVD ได้
นักวิทยาศาสตร์พบว่า ตาของสัตว์ทะเลชนิดหนึ่งอาจเป็นแรงจูงใจ ให้เกิดการคิดค้นเทคโนโลยีแบบใหม่สำหรับเพิ่มความคมชัดในการชมภาพยนตร์จากแผ่น D
สัตว์ที่ว่านั้นก็คือกั้ง ญาติห่างๆ ของกุ้งนั่นเองนักวิทยาศาสตร์บอกว่ากั้งที่อาศัยอยู่บริเวณแนวปะการังยักษ์ Great Barrier Reef ในออสเตรเลียมีดวงตาที่พิเศษกว่าสัตว์อื่นๆตรงที่สามารถตรวจจับแสงและสีต่างๆ ได้ดีซึ่งอาจเป็นแรงบันดาลใจในการสร้างเทคโนโลยีเกี่ยวกับภาพรุ่นใหม่ เช่น แผ่น DVD และแผ่น CD ได้ นักวิทยาศาสตร์ระบุว่ากั้งออสเตรเลียมีดวงตาที่สลับซับซ้อนที่สุด มีเซลล์ต่างๆ ถึง 12ชนิดคอยรับและจำแนกสีต่างๆ ในขณะที่ดวงตามนุษย์มีเซลล์แค่ 3 ชนิดเท่านั้น ดวงตาแต่ละดวงของกั้งสามารถเคลื่อนไหวได้อย่างอิสระไม่ขึ้นต่อกัน และแต่ละข้างยังแบ่งเป็น 3ส่วนซึ่งสามารถเล็งไปที่จุดใดจุดหนึ่งได้ กั้งจึงมองเห็นความลึกแบบ 3มิติได้ด้วยตาเพียงข้างเดียว นอกจากนี้กั้งยังสามารถจำแนกรูปแบบที่แตกต่างกันของแสงสีต่างๆ ได้รวมทั้งแสงที่ขดเป็นวงกลมกระจายไปทั่ว ซึ่งดวงตาของสัตว์อื่นไม่อาจสัมผัสได้ นักวิจัยนิโคลัส โรเบริ์ตแห่งมหาวิทยาลัยบสิสตอลในอังกฤษพบว่า ดวงตาของกั้งมีเซลล์ที่มีความไวต่อแสงสูงมากและมีการทำงานในลักษณะเดียวกับชิ้นส่วนหนึ่งในเครื่องเล่น DVD และCD หรือทัศนอุปกรณ์อื่นๆ ที่เรียกว่า Quarter-WavePlates แต่ทำงานได้ดีกว่ามาก เพราะสามารถปรับเปลี่ยนแถบสีได้หลากหลายกว่านักวิทยาศาสตร์ยังไม่แน่ใจว่าทำไมกั้งต้องมีเซลล์ดวงตาที่ซับซ้อนขนาดนั้นหนึ่งในสมมติฐานก็คือช่วยในการค้นหา และจับเหยื่อใต้น้ำด้วยการมองเห็นที่ชัดเจนกว่าอีกสมมติฐานหนึ่งบอกว่า กั้งใช้แสงแบบวงกลมที่สัตว์อื่นไม่สามารถมองเห็นนี้ในการสื่อสารและเตือนภัยกับกั้งตัวอื่นๆ แต่ไม่ว่าจะใช้เพื่อประโยชน์ใดก็ตาม คุณโรเบริ์ตบอกว่าสิ่งที่น่าอัศจรรย์ที่สุดก็คือกระบวนการทางธรรมชาติที่สร้างเซลล์ดวงตาของกั้งขึ้นมานั้น ไม่มีสิ่งประดิษฐ์ใดๆในโลกเทียบได้เลย นี่ไม่ใช่ครั้งแรก ที่ความมหัศจรรย์ในดวงตาของสัตว์น้ำประเภทเปลือกแข็งต่างๆจะ เป็นแรงบันดาลใจให้เกิดเทคโนโลยีใหม่ๆ ขึ้น เพราะก่อนหน้านี้ดวงตากลมใหญ่ที่มองเห็นได้ไกลในมุมกว้างของกุ้งมังกรหรือลอบสเตอร์ก็ดลใจให้เกิดการคิดค้นกล้องดูดาว เพื่อใช้มองแผ่นฟ้าในยามค่ำคืนมาแล้วเรียกได้ว่าเป็นประโยชน์จากตาของสัตว์ จำพวกกุ้งๆที่ไม่เกี่ยวกับตากุ้งยิงแต่อย่างใด